text: À ce point est léenz entrée
   Lyadès, et sa mere aussi.
   II chevaliers vinrent o li.
   De par le roi Carmant venoient.
   Moult riches joiaus aportoient
   Que li rois Carmans envéoit
   Celui qui combatus s'estoit
   En la conpagnie Durbant.
   Car moult avoit ou roi Carmant
   Très large roi et honorable
   Et de son dit ferm et astable ;
   Car ce que de bouche disoit
   Chascuns de ce certains estoit
   Que ce qu'il avoit en couvent
   Seroit tenus certainement.
   Seürs, avisez, sans desroi
   Fu moult, et ç'afiert bien à roi.
  